Maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2002/C 102/09)

Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

NEUVOSTON ASETUS (ETY) N:o 2081/92

REKISTERÖINTIHAKEMUS: 5 ARTIKLA

SAN (x) SMM ( )

Kansallisen asiakirjan numero: 45/99

1 Jäsenvaltion toimivaltainen viranomainen Nimi: Direcção Geral do Desenvolvimento Rural

Osoite: Av. Defensores de Chaves, n.o 6, P-1049-063 Lisboa

Puhelin (351) 213 18 43 82

Faksi (351) 213 53 58 72.

2 Hakijaryhmittymä 2.1 Nimi: Associação Nacional de Produtores de Pêra Rocha

2.2 Osoite: Av. dos Bombeiros Voluntários, 44-1o, P-2550 Cadaval

Puhelin (351) 262 69 11 55

Faksi (351) 262 69 56 44.

2.3. Kokoonpano tuottaja/jalostaja (x) muu ( ).

3. Tuotelaji: Luokka 1.6 - Hedelmät.

4 Eritelmä (yhteenveto 4 artiklan 2 kohdan edellytyksistä)

4.1. Nimi: Pêra Rocha do Oeste.

4.2 Kuvaus: Pêra Rocha do Oeste on Länsi-Portugalista (Oeste) peräisin oleva Rocha-lajikkeen päärynäpuun hedelmä. Lajike kuuluu Rosaceae-heimon Pomoideae-alaheimon Pyrus-suvun Pyrus communis L. -lajiin. Se on portugalilainen lajike, joka syntyi Sintrassa sattumalta siemenestä noin 150 vuotta sitten, ja sen levinneisyysaluetta on Länsi-Portugali. Alueella tuotettu Rocha-päärynäpuun hedelmä on muodoltaan soikeanpyöreä, pyöreän päärynänmuotoinen tai pitkulainen soikean päärynänmuotoinen, ja sille on ominaista kannassa yhtenäinen ruostemainen punerrus, joka levittäytyy epäsäännöllisesti koko hedelmän pinnalle ja keskittyy erityisesti kukkaperään. Väri on keltainen, toisinaan kevyen vaaleanpunainen siltä puolelta, joka on saanut runsaasti auringonvaloa. Pinnassa on selvästi erottuvia ruosteenpunaisia täpliä, ja kantauurre on lähes aina olematon. Sadonkorjuu tapahtuu elokuussa. Pêra Rocha do Oeste -päärynän hedelmäliha on valkeaa, pehmeän suussasulavaa, rakeista, makeaa, vähähappoista, hyvin mehukasta ja kevyesti tuoksuvaa.

4.3 Maantieteellinen alue: Rocha do Oesten päärynän tuotannon edellyttämien ilmasto-olosuhteiden (alueelle ominainen mikroilmasto), alueen väestön erityisosaamisen ja paikallisten vakiintuneiden ja moitteettomien menetelmien perusteella maantieteellinen tuotantoalue rajoittuu seuraaviin kuntiin: Sintra, Mafra, Arruda dos Vinhos, Sobral de Monte Agraço, Alenquer, Vila Franca de Xira, Azambuja, Torres Vedras, Cartaxo, Lourinhã, Bombarral, Cadaval, Santarém, Rio Maior, Peniche, Óbidos, Caldas da Rainha, Torres Novas, Alcanena, Alcobaça, Nazaré, Porto de Mós, Batalha, Tomar, Ferreira do Zêzere, Vila Nova de Ourém, Leiria, Marinha Grande ja Pombal.

4.4 Alkuperätodisteet: Todisteina siitä, että Pêra Rocha do Oeste -päärynä on peräisin maantieteelliseltä tuotantoalueelta, voidaan tuotteen ominaisuuksien ja sen luonnollisen tuotantoympäristön välisen kiistattoman yhteyden sekä eri tuotantovaiheiden lisäksi, joihin kuuluvat tarhojen perustaminen ja istutus, puiden kasvatus, säännöllisesti toistuvat luonnolliset kasvinsuojelukäsittelyt, sadonkorjuuajankohdan määrittäminen sekä hedelmien valitseminen, käsitteleminen ja pakkaaminen myyntiä varten, mainita seuraavaa: hedelmätarhojen on sijaittava maantieteellisellä tuotantoalueella ja viljelyn on tapahduttava eritelmän mukaisesti. Myös hedelmien valitsemisessa, kokoluokituksessa ja pakkaamisessa on noudatettava eritelmän määräyksiä. Koko tuotantoprosessiin sovelletaan erityistä valvontajärjestelmää, jonka viimeisessä vaiheessa hedelmät saavat varmennusmerkinnän.

4.5 Tuotantomenetelmä: Pêra Rocha do Oeste -päärynän tuotanto tapahtuu paikallisten, moitteettomien ja vakiintuneiden menetelmien mukaisesti. Se alkaa sopivan maan valinnasta hedelmätarhojen perustamista varten, puiden istuttamisesta ja tarhojen hoitamisesta. Viljelyedellytysten merkitys on tärkeä, kun otetaan huomioon alueen erityisilmasto ja viileys, jota Pêra Rocha do Oeste -päärynä tarvitsee kehittyäkseen ihanteellisissa olosuhteissa. Myös sadonkorjuussa noudatetaan asianmukaisia sääntöjä, jotka koskevat niin hedelmien muotoa kuin sadonkorjuuajankohtaakin (elokuun puolivälin jälkeen). Pêra Rocha do Oeste -päärynän erityisominaisuus on sen hyvä säilyvyys, jonka merkitys on erityisen tärkeä, kun poimitut hedelmät kuljetetaan varastointikeskuksiin. Näiden hedelmien standardisointia, merkintää ja kauppakunnostusta varten on vahvistettu erityisvaatimuksia.

4.6 Yhteys maantieteelliseen alkuperään: Portugalin läntisimmän alueen (Oeste) maaperä- ja ilmasto-olosuhteet ovat varsin ainutlaatuiset, ja niihin vaikuttaa sekä (jurakaudelta ja myöhäiseltä jurakaudelta peräisin olevan) maaperän laatu että meren läheisyys. Kyseinen alue on "puristuksissa" Candeeirosin vuoriston ja Atlantin valtameren välissä. Näiden tekijöiden yhteisvaikutuksesta alueen ilmasto-olosuhteet ovat aivan erityislaatuiset, ja niillä on luonnollisesti osansa siinä, että Rocha-lajike syntyi spontaanisti yli 150 vuotta sitten. Lajikkeesta saadaan sen omalla alkuperäalueella aistinvaraisilta ominaisuuksiltaan selkeästi muista erottuvia tuotteita, joita kuluttajat arvostavat. Pêra Rocha do Oeste -päärynästä muodostui nopeasti alueen tunnusomainen tuote.

4.7 Valvontaelin Nimi: Codimaco - Associação Interprofissional Gestora de Marcas Colectivas

Osoite: Av. Bombeiros Voluntários, n.o 36-1o, P-2550-102 Cadaval

Puhelin (351) 262 69 11 55

Faksi (351) 262 69 56 44.

4.8 Merkintä: PÊRA ROCHA DO OESTE - DENOMINAÇÃO DE ORIGEM (alkuperänimitys) sekä asianmukaisesti numeroitu varmennusmerkintä, jonka EN 45011 -standardin mukainen malli on yksityisen valvonta- ja varmennuselimen (Organismo Privado de Controlo e Certificação) antamassa ilmoituksessa.

4.9 Kansalliset vaatimukset: Portugalin tasavallan virallisen lehden II-sarjan numerossa 154 (9.7.1999) julkaistu, 11. kesäkuuta 1999 tehty aluekehityksestä vastaavan ministeriön 2-sarjan päätös N:o 13 021/99, jossa vahvistetaan Pêra Rocha do Oeste -päärynän tuotantoa ja ominaisuuksia koskevat tärkeimmät säännöt ja määritellään sen maantieteellinen tuotantoalue.

EY-N:o: G/PT/00160/2000.14.09.

Täydellisen asiakirjan vastaanottopäivä: 23. heinäkuuta 2001.